— Офіс распрацоўкі Viber у Беларусі — гэта вялікі калектыў, больш за 100 чалавек. Усе яны падзеленыя на каманды, у кожнай з якіх свая спецыфіка камунікацыі і ўнутраныя традыцыі. Фарміраванне такога асяроддзя — працэс спантанны і арганічны. Я лічу, што гэта вельмі важна для здаровай атмасферы ўнутры каманды. Пры гэтым Viber прытрымліваецца агульных правілаў узаемнай павагі супрацоўнікаў адзін да аднаго, незалежна ад полу, узросту, знешнасці. Уменне трымацца чужых межаў, а таксама быць ветлівым і карэктным — неад'емная характарыстыка дарослага чалавека.